Ministrul Afacerilor Interne Marcel Vela recurge la rebrenduirea Poliției Române. Se va numi Poliția Națională, iar inscripționarea mașinilor de poliție va fi total diferită.

GALERIE FOTO

Soluția lui Marcel Vela este menită să înlăture confuzia dintre Poliția Română și Poliția Locală. Astfel, noul tip de inscripționare a mașinilor de poliție va avea la bază modelul german, scrie mediasud.ro.

“Doresc s-o numim Poliţie Naţională, pentru a nu mai intra, pe acelaşi palier, în competiţie sau conflict cu Poliţia Locală. Tot respectul faţă de Poliţia Locală, am fost primar 12 ani, am construit poliţie locală în sensul că i-am găsit gardieni publici, după aceea poliţie comunitară şi poliţie locală – băieţi destoinici”, a explicat ministrul Vela. Doliu în Pro TV! Anunţul morţii a căzut ca un trăsnet, la TV. Din păcate, medicii nu au mai avut ce să îi facă...

Mediasud.ro a publicat o serie de imagini în care apare o Dacia Duster inscripționată după modelul german și polonez.

Autospeciala va fi echipată cu o stație mobilă și cu o tabletă prin intermediul căreia oamenii legii vor accesa baza de date a poliției. Mașina va fi dotată și cu un separator între scaunele din față și cele din spate, pentru a putea transporta persoane periculoase.

Și echipamentul polițiștilor va fi unul nou, pentur ca cei care lucrează pentru Poliția Națională să fie diferențiați cu ușurință de cei care activează sub egida Poliției Locale.